CELEX: 62014TA0716
Language: da
Date: 2019-03-07 00:00:00
Title: Sag T-716/14: Rettens dom af 7. marts 2019 — Tweedale mod EFSA (Aktindsigt — forordning (EF) nr. 1049/2001 — dokumenter vedrørende toksicitetstest udført i forbindelse med fornyelsen af godkendelsen af aktivstoffet glyphosat — delvist afslag på aktindsigt — undtagelse vedrørende beskyttelsen af forretningsmæssige interesser — mere tungtvejende offentlig interesse — forordning (EF) nr. 1367/2006 — begrebet oplysninger, der vedrører emissioner til miljøet)

29.4.2019   
            
            
               DA
            
            
               Den Europæiske Unions Tidende
            
            
               C 148/40
            
         
      Rettens dom af 7. marts 2019 — Tweedale mod EFSA
      (Sag T-716/14) (1)
      
      (Aktindsigt - forordning (EF) nr. 1049/2001 - dokumenter vedrørende toksicitetstest udført i forbindelse med fornyelsen af godkendelsen af aktivstoffet glyphosat - delvist afslag på aktindsigt - undtagelse vedrørende beskyttelsen af forretningsmæssige interesser - mere tungtvejende offentlig interesse - forordning (EF) nr. 1367/2006 - begrebet oplysninger, der vedrører emissioner til miljøet)
      (2019/C 148/36)
      Processprog: engelsk
      
         Parter
      
      
         Sagsøger: Anthony C. Tweedale (Bruxelles, Belgien) (ved advokat B. Kloostra)
      
         Sagsøgt: Den Europæiske Fødevaresikkerhedsautoritet (EFSA) (ved D. Detken, J. Tarazona, C. Pintado og B. Vagenende, som befuldmægtigede, først bistået af advokaterne R. van der Hout og A. Köhler, derefter af advokaterne R. van der Hout og C. Wagner)
      
         Intervenient til støtte for sagsøgeren/sagsøgerne: Kongeriget Sverige (først ved A. Falk, C. Meyer-Seitz, U. Persson, N. Otte Widgren, E. Karlsson og L. Swedenborg, derefter ved A. Falk, C. Meyer-Seitz, H. Shev, L. Swedenborg og F. Bergius, som befuldmægtigede)
      
         Sagens genstand
      
      Søgsmål i henhold til artikel 263 TEUF med påstand om delvis annullation af EFSA’s afgørelse af 16. oktober 2017, hvormed afgørelsen af 30. juli 2014 blev annulleret og erstattet, og der blev givet delvis aktindsigt i to toksicitetstest vedrørende aktivstoffet glyphosat, som er blevet udført i forbindelse med proceduren for fornyelse af godkendelsen af dette aktivstof i henhold til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (EUT 2009, L 309, s. 1).
      
         Konklusion
      
      
                  1)
               
               
                  
                     Den Europæiske Fødevaresikkerhedsautoritets (EFSA) afgørelse af 16. oktober 2017, hvormed afgørelsen af 30. juli 2014 blev annulleret og erstattet, og der blev givet delvis aktindsigt i to toksicitetstest vedrørende aktivstoffet glyphosat, som er blevet udført i forbindelse med fornyelsen af godkendelsen af dette aktivstof, annulleres, for så vidt som EFSA giver afslag på at udlevere disse test i deres helhed, med undtagelse af navne og underskrifter på de personer, som er nævnt deri.
                  
               
            
                  2)
               
               
                  
                     EFSA bærer sine egne omkostninger og betaler de omkostninger, der er afholdt af Anthony Tweedale.
                  
               
            
                  3)
               
               
                  
                     Kongeriget Sverige bærer sine egne omkostninger.
                  
               
            
         (1)  EUT C 448 af 15.12.2014.